ระเบียบคณะกรรมการมาตรวิทยาแห่งชาติระเบียบสถาบันมาตรวิทยาแห่งชาติว่าด้วยการพัสดุฉบับที่ ๒ (แก้ไขเพิ่มเติม)พ.ศ.๒๕๔๕ เพื่อให้การจัดหาและบริหารจัดการพัสดุของสถาบันมาตรวิทยาแห่งชาติเป็นไปด้วยความสะดวก รวดเร็ว คล่องตัวยิ่งขึ้น อาศัยอำนาจตามข้อ ๓๔ และข้อ ๗๐แห่งระเบียบคณะกรรมการมาตรวิทยาแห่งชาติ ว่าด้วยการเงิน การบัญชี และการงบประมาณพ.ศ. ๒๕๔๒ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสถาบันมาตรวิทยาแห่งชาติว่าด้วยการพัสดุ ฉบับที่ ๒ (แก้ไขเพิ่มเติม) พ.ศ. ๒๕๔๕ข้อ ๒ ให้ยกเลิกความข้อ ๑๖ วรรคสามและให้ใช้ความดังต่อไปนี้แทนเมื่อผู้มีอำนาจอนุมัติรายงานหรือเอกสารจะขอซื้อขอจ้าง (Purchase Requisition)ที่เสนอตามวรรคหนึ่งแล้ว ให้พนักงานพัสดุดำเนินการตามวิธีจัดซื้อจัดจ้างนั้นๆตามขั้นตอนในกรณีที่เห็นว่ารายงานการขอซื้อขอจ้างไม่เป็นไปตามระเบียบให้งานพัสดุดำเนินการให้ถูกต้องตามระเบียบและแจ้งให้ผู้ขอซื้อขอจ้างทราบพร้อมกับพิจารณาบุคคลที่เหมาะสมเป็นกรรมการตามข้อ ๔๖ และข้อ ๔๗แล้วแต่ละกรณีของวิธีการจัดซื้อจัดจ้างและขออนุมัติสั่งซื้อสั่งจ้างเป็นลำดับต่อไป ข้อ ๓ ให้เพิ่มเติมความเป็นวรรคห้าของข้อ ๑๘ดังต่อไปนี้ยกเว้นการจ้างเหมาบริการที่มีลักษณะของการเหมาบริการที่เป็นชุด(Package) เช่น สถานที่ที่ให้บริการที่พักรวมอาหารและเครื่องดื่มโรงแรม งานสัมมนา งานฝึกอบรม หรือบริการที่มีลักษณะอย่างเดียวกัน แม้ราคาเกินกว่า๒๐๐,๐๐๐ บาท ก็ให้ดำเนินการจัดซื้อจัดจ้างด้วยวิธีตกลงราคาได้ข้อ ๔ ให้ยกเลิกความวรรคสองของข้อ ๒๓และให้ใช้ความดังต่อไปนี้แทน การซื้อหรือการจ้างพัสดุตาม (๒) และ (๑๐)ให้ดำเนินการจัดซื้อหรือจ้างได้โดยไม่ต้องตั้งคณะกรรมการจัดซื้อจัดจ้างโดยวิธีพิเศษก็ได้แต่จะต้องตั้งคณะกรรมการตรวจรับพัสดุ สำหรับการซื้อการจ้างตาม (๗) และ (๙)ไม่จำเป็นต้องมีคณะกรรมการจัดซื้อจัดจ้าง และคณะกรรมการตรวจรับพัสดุหรือคณะกรรมการตรวจการจ้างก็ได้ข้อ ๕ ให้เพิ่มเติมความเป็นวรรคสองของข้อ ๔๕ดังต่อไปนี้ในกรณีที่คณะกรรมการได้รับแต่งตั้งจากผู้อำนวยการให้ดำเนินการภายในวงเงินของผู้มีอำนาจสั่งซื้อสั่งจ้างและหรือก่อหนี้ผูกพันตามระเบียบคณะกรรมการมาตรวิทยาแห่งชาติ ว่าด้วยการเงิน การบัญชี และการงบประมาณฉบับที่ ๒ (แก้ไขเพิ่มเติม) พ.ศ. ๒๕๔๔ให้คณะกรรมการรายงานผลการพิจารณาและความเห็นต่อผู้มีอำนาจสั่งซื้อสั่งจ้างและหรือก่อหนี้ผูกพันเพื่อสั่งการก็ได้ โดยผ่านหัวหน้างานพัสดุข้อ ๖ ให้เพิ่มเติมความเป็นวรรคสามของข้อ ๔๗ดังต่อไปนี้โดยตำแหน่งประธานคณะกรรมการตรวจรับพัสดุและคณะกรรมการตรวจการจ้างให้พิจารณาถึงความเหมาะสมของระดับตำแหน่งและวงเงินในการจัดซื้อจัดจ้างในแต่ละคราวดังต่อไปนี้๑. ผู้ช่วยหัวหน้าห้องปฏิบัติการผู้ช่วยหัวหน้าส่วน หรือเทียบเท่าขึ้นไปสำหรับวงเงินไม่เกิน ๒ ล้านบาท๒. ผู้ช่วยหัวหน้าฝ่าย ผู้ช่วยผู้จัดการฝ่ายหรือเทียบเท่าขึ้นไป สำหรับวงเงินไม่เกิน ๑๐ ล้านบาท๓. ผู้ช่วยผู้อำนวยการ สำหรับวงเงินไม่เกิน ๒๐ล้านบาท๔. รองผู้อำนวยการ สำหรับวงเงินเกิน ๒๐ ล้านบาทข้อ ๗ ให้ยกเลิกความวรรคท้ายของข้อ ๔๘และให้ใช้ความดังต่อไปนี้แทนการแต่งตั้งคณะกรรมการควรแต่งตั้งผู้ที่มีความรู้เกี่ยวกับพัสดุหรืองานจ้างนั้นเข้าร่วมเป็นกรรมการด้วยและในการจัดซื้อจัดจ้างแต่ละครั้ง ห้ามมิให้แต่งตั้งผู้ขอซื้อขอจ้างเป็นประธานในการจัดซื้อจัดจ้างครั้งนั้นๆข้อ ๘ ให้ยกเลิกความข้อ ๕๖ วรรคหนึ่งและให้ใช้ความดังต่อไปนี้แทนคณะกรรมการจัดซื้อจัดจ้างโดยวิธีพิเศษมีหน้าที่ดังต่อไปนี้ให้คณะกรรมการพิจารณาตามความต้องการของสถาบันตามรายงานการจะซื้อจะจ้างที่ได้รับอนุมัติตามข้อ๒๓ แล้ว ให้เจรจาต่อรองราคาเท่าที่จะทำได้หากเห็นว่าราคานั้นสูงกว่าราคาในท้องถิ่น หรือราคาที่ประมาณการได้หรือราคาที่คณะกรรมการเห็นสมควรข้อ ๙ ให้เพิ่มเติมความเป็นวรรคสองของข้อ ๖๕ดังต่อไปนี้ในกรณีการสั่งซื้อสั่งจ้างที่ทำหลักฐานเป็นหนังสือหรือใช้เอกสารการสั่งซื้อสั่งจ้าง(Purchase Order)เป็นสัญญาสั่งซื้อสั่งจ้างซึ่งอยู่ภายในวงเงินของผู้มีอำนาจอนุมัติตามระเบียบคณะกรรมการมาตรวิทยาแห่งชาติ ว่าด้วยการเงิน การบัญชี และการงบประมาณฉบับที่ ๒ (แก้ไขเพิ่มเติม) พ.ศ. ๒๕๔๔ให้ผู้มีอำนาจตามนั้นเป็นผู้ลงนามแทนผู้อำนวยการก็ได้ข้อ ๑๐[๑] ให้ใช้ระเบียบนี้ตั้งแต่วันที่ ๑๕ กรกฎาคม๒๕๔๕ เป็นต้นไปประกาศณ วันที่ ๑๕ กรกฎาคม พ.ศ. ๒๕๔๕เรืออากาศเอกบรรจบ สุขทัตรองผู้อำนวยการผู้ทำการแทนชั่วคราวในตำแหน่งผู้อำนวยการสถาบันมาตรวิทยาแห่งชาติสุกัญญา/พิมพ์๒๕กรกฎาคม ๒๕๕๐ฐิติพงษ์/ตรวจ๒๕กรกฎาคม ๒๕๕๐[๑] ราชกิจจานุเบกษาเล่ม ๑๑๙/ตอนที่ ๑๐๓ ง/หน้า ๑๗๙/๒๔ ธันวาคม ๒๕๔๕